Komisijos reglamentas (EB) Nr. 1571/2003
2003 m. rugsėjo 5 d.
iš dalies pakeičiantis Reglamento (EB) Nr. 1107/96 priede nurodyto pavadinimo specifikacijas (Parmigiano Reggiano)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1992 m. liepos 14 d. Tarybos reglamentą (EEB) Nr. 2081/92 dėl žemės ūkio produktų ir maisto produktų geografinių nuorodų ir kilmės vietos nuorodų apsaugos [1] su paskutiniais pakeitimais, padarytais Reglamentu (EB) Nr. 806/2003 [2], ypač į jo 9 straipsnį,
kadangi:
(1) pagal Reglamento (EEB) Nr. 2081/92 9 straipsnį Italijos valdžios institucijos paprašė iš dalies pakeisti produkto, kurio pavadinimas "Parmigiano Reggiano", 1996 m. birželio 12 d. Komisijos reglamentu (EB) Nr. 1107/96 dėl geografinių nuorodų ir kilmės vietos nuorodų įregistravimo vadovaujantis Reglamento (EEB) Nr. 2081/92 17 straipsnyje nustatyta tvarka [3] su paskutiniais pakeitimais, padarytais Reglamentu (EB) Nr. 1204/2003 [4], įregistruotas kaip saugoma kilmės vietos nuoroda, aprašymą, gamybos metodą, ženklinimą etiketėmis ir taisykles dėl karvėms skirtų pašarų.
(2) Išnagrinėjus šį prašymą dėl pakeitimo, buvo nuspręsta, kad pakeitimai nėra smulkūs.
(3) Vadovaujantis Reglamento (EEB) Nr. 2081/92 9 straipsnyje nustatyta tvarka ir atsižvelgiant į tai, kad pakeitimai nėra smulkūs, 6 straipsnio tvarka taikoma mutatis mutandis.
(4) Buvo nuspręsta, kad pakeitimai šiuo atveju neprieštarauja Reglamentui (EEB) Nr. 2081/92. Išspausdinus šiuos pakeitimus Europos Sąjungos oficialiame leidinyje [5], Komisija negavo nė vieno pagal Reglamento (EEB) Nr. 2081/92 7 straipsnį pateikto užprotestuojančio pareiškimo.
(5) Todėl šiuos pakeitimus privaloma įregistruoti ir paskelbti Europos Sąjungos oficialiajame leidinyje.
PRIĖMĖ ŠĮ REGLAMENTĄ:
1 straipsnis
Šio reglamento priede nustatyti pakeitimai įregistruojami ir paskelbiami Reglamento (EEB) Nr. 2081/92 6 straipsnio 4 dalyje nustatyta tvarka.
2 straipsnis
Šis reglamentas įsigalioja 20 dieną nuo jo paskelbimo Europos Sąjungos oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2003 m. rugsėjo 5 d.